Hildegardes Vianna

Hildegardes Cantolino Vianna (Salvador da Bahia, 1919ko martxoaren 31 – ibidem, 2005eko ekainaren 12a) brasildar folklorista izan zen, Bahiako Geografia eta Historia Institutuko kidea eta Bahiako Unibertsitate Federaleko irakaslea.

 Bizitza 
Antônio Vianna poeta, idazle eta folkloristaren eta Amália Cantolinoren alaba zen. Bahiako Unibertsitate Federaleko Zuzenbide Fakultatean eta Musika eta Arte Eszenikoen Eskolan graduatu zen eta gero azken fakultate horretan dantza herrikoia eta herri-musika irakatsi zituen. Gainera, etnologia ikasi zuen Lisboan.

Prentsan izan zuen partaidetzari O Imparcial egunkarian ekin zion. A Tarde egunkarian hainbat urtez argitaratutako kronikak A Bahia já foi assim (1973) eta Antigamente era assim (1976) liburu gisa argitaratu ziren.

Hildegardes Vianna hil ondoren, bere folklore bilduma zabala Bahiako Letren Akademiak jaso zuen dohaintzan. Erakunde horretan, Viannak 36. eserlekua zuen, 2006an José Carlos Capinamek lortu zuena.

 Lanak 
Bahia estatuko folklorearen gaineko hainbat liburu idatzi zituen, besteak beste Festas de Santos e Santos festejados, A Proclamação da República na Bahia, Breve notícia sobre acontecimentos na Bahia do início do século XX eta As aparadeiras, as sendeironas, seu folclore. Bere lan nagusiak hauek dira:

 A Bahia já foi assim (crônicas de costumes) (1973)
 Antigamente era assim, memórias (1976 eta 1994)
 Folclore brasileiro - Bahia (1981)
 A cozinha baiana: seu folclore, suas receitas (1987)

 Erreferentziak 

 Kanpo estekak 

Kategoria:Salvadortarrak (Bahia)
Kategoria:Brasilgo folkloristak
Kategoria:Emakume folkloristak
Kategoria:Brasilgo irakasleak
Kategoria:Emakume irakasleak
Kategoria:Kronikagileak
Kategoria:Salvador da Bahian hildakoak